*Henrettelsen*
**Lars Peter Elfelt** (født 1. januar 1866, død 18. februar 1931) var en dansk fotograf og filminstruktør kjent som den første filmpioner i Danmark. Han gjorde filmopptak i Danmark i 1897; det var den ét minutt lange dokumentarfilmen *Kørsel med Grønlandske hunde*.

Bakgrunn og tidlig virke
------------------------

Peter Elfelt var født som **Peter Lars Petersen** og skiftet navn til Elfelt da han begynte at lage film. Da han var 1 år gammel flyttet foreldrene til Hillerød. Foreldrene var fattige og som den eldste av barneflokken måtte Elfelt allerede i niårsalderen ta plass hos en kjøpmann i Hillerød. Da han var 13 år gammel, fikk han en tilsvarende læreplass hos fotograf Carl Rathsach i samme by. Han studerte også hos Jens Poul Andersen, som bygget kameraer.

Sammen med sine to brødre som assistenter åpnet Elfelt sitt atelier på Købmagergade 64 i København i 1893. Etter noen startvansker fikk han etter hvert et stort klientell blant byens høyere borgerskap. I 1901 fikk han tittelen kongelig hoffotograf og skapte seg et navn som fotograf på de såkalte fredensborgdagene, hvor den store kongefamilien med den gamle Christian IX i sentrum var samlet på Fredensborg slott.

Filmfotograf
------------

På en reise til Paris i 1896 skaffet Elfelt seg et kamera fra den franske oppfinneren Jules Carpentier, som han fikk Jens Poul Andersen til å lage en forbedret utgave av. I begynnelsen av 1897 spilte han inn det første danske filmopptak — en ét minutts lang sekvens med tittelen *Kørsel med Grønlandske hunde*. I de følgende årene laget han en lang rekke korte naturfilmer og nyhetsklipp især om kongefamilien. I alt laget Elfelt nesten 200 kortfilmer. 

I 1903 tok Elfelt opp sin eneste spillefilm *Henrettelsen*, som var den første fiksjons-filmen i Danmark. Den var basert på en aktuell henrettelse av en fransk kvinne som hadde myrdet sine 2 barn. Den var med sangerinnen Francesca Nathansen i hovedrollen og ble tatt opp i buegangene på Christiansborgs ridebane. Det er tvilsomt om filmen ble vist offentlig og Elfelt var ikke spesielt begeistret for den selv.

Elfelt var også pioner innenfor fremstilling og fremvisning av lysbilder. Han var den første som tok opp en reklamefilm fra 1904 som reklame for *Bock beer* fra Svendborg Bryggeri. Elfelt åbnet "København Kinoptikon" i 1901.

Filmografi
----------

* *Kørsel med Grønlandske hunde* (1897)
* *Kongelige skal fotograferes* (1899)
* *Kejserinde Dagmars Ankomst til Helsingør* (1900)
* *Czar Nikolai II's Ankomst til Helsingør* (1901)
* *Dronning Alexandras Ankomst til Toldboden* (1902)
* *Kejserinde Dagmars Ankomst til Bellevue* (1902)
* *Kong Christian IX modtager Storhertug Friedrich-Franz af Mecklenburg Schwerin* (1903)
* *Sylfiden* (1903)
* *Tarantellen af Napoli* (1903)
* *Kongejagt paa Hveen* (1903)
* *Prinsesse Marie til Hest* (1903)
* *De Kongelige paa Cykler i Fredensborg Slotsgaard* (1903)
* *Henrettelsen* (1903)
* *Kejser Wilhelms Ankomst til København* (1903)
* *Ribe Domkirkes indvielse* (1904)
* *Daniel Dalsgaards Kaffeforretning* (1904)
* *Prinsen og Prinsessen af Wales Ankomst til Trondhjem* (1906)
* *Zigeunerdans af Troubaduren* (1906)
* *Skiløb. Holmenkollen* (1906)
* *Kong Haakons Besøg paa "Herluf Trolle"* (1906)
* *Orfeus og Eurydike* (1906)
* *Livjægerne paa Amager* (1906)
* *Kong Frederik VIII's Proklamation* (1906)
* *Islands Altings Besøg i København* (1906)
* *Kong Frederik VIII's Ankomst til Berlin* (1907)

Referanser
----------

1. 1 2   Autorités BnF, BNF-ID 162000997[Hentet fra Wikidata]
2. 1 2   RKDartists, rkd.nl, besøkt 23. august 2017[Hentet fra Wikidata]
3. ↑   Freebase-data fra Google[Hentet fra Wikidata]
4. ↑  *Fru Anna Larssen I Sit Paaklædningsværelse* Stumfilm.no

Eksterne lenker
---------------

* (en) Peter Elfelt – kategori av bilder, video eller lyd på Commons Rediger på Wikidata
* (en) Peter Elfelt på Internet Movie Database Rediger på Wikidata

* (da) Peter Elfelt på Filmdatabasen Rediger på Wikidata

* (da) Peter Elfelt på danskefilm.dk Rediger på Wikidata

* (da) Peter Elfelt på danskfilmogtv.dk Rediger på Wikidata

* (fr) Peter Elfelt på Allociné Rediger på Wikidata

* (en) Peter Elfelt hos The Movie Database Rediger på Wikidata

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi **·** Dansk biografisk leksikon **·** Gyldendals Teaterleksikon **·** Prabook **·** Kunstindeks Danmark **·** VIAF **·** GND **·** LCCN **·** ISNI **·** BNF **·** BNF (data)
 |